Sixt-Fer-à-Cheval

Sixt-Fer-à-Cheval, aiemmin vain Sixt, on kunta itäisen Ranskan Auvergne-Rhône-Alpesin alueella Haute-Savoien departementissa. Sen asukasluku vuonna 2014 oli 773. Pinta-alaltaan kunta on 119 neliökilometriä, jolloin väestötiheys on vain 6,5 henkeä neliökilometrillä.

Kunta kuuluu Clusesin kantoniin Bonnevillen arrondissementissa.

Jylhien Alppien ympäröimä Sixt-Fer-à-Cheval sijaitsee Chamonix’n talviurheilukeskuksesta luoteeseen, linnuntietä parikymmenen ja maanteitse 65 kilometrin päässä. Koillisessa kunta rajoittuu Sveitsin Valais’n kantoniin. 

Kunnan nähtävyyksiin kuuluvat monet vuoripurot ja niiden putoukset, joista suurin on Cascade du Rouget.

Sixt-Fer-à-Cheval on kauneimpien ranskalaiskylien järjestön Les Plus Beaux Villages de France jäsen.List of The Most Beautiful Villages of France , Les plus beaux villages de France. Viitattu 5.7.2017.

Sixtin nimeen 1990-luvulla lisätty fer-à-cheval tarkoittaa hevosenkenkää. Nimi viittaa läheiseen kaarevaan ja 500–700 metriä korkeaan pystysuoraan vuorenjyrkänteeseen Cirque du Fer-à-Cheval.

Lähteet

Aiheesta muualla

Luokka: Haute-Savoien kunnat